Document ID: 32009R0181

KOMISJONI MÄÄRUS (EÜ) nr 181/2009,
6. märts 2009,
millega peatatakse kindlaksmääratud hinnaga või sekkumiskokkuost 31. augustini 2009
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1)
võttes arvesse komisjoni 5. veebruari 2008. aasta määrust (EÜ) nr 105/2008, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega võiturul, (2) eriti selle artikli 12 lõiget 2,
ning arvestades järgmist:
(1)
Liikmesriikide 5. märtsil 2009. aastal vastavalt määruse (EÜ) nr 105/2008 artikli 12 lõikele 1 esitatud teadete põhjal ületab kindlaksmääratud hinnaga sekkumiseks pakutava või kogus 1. märtsiks 2009 määruse (EÜ) nr 1234/2007 artiklis 13 sätestatud piirkoguse 30 000 tonni. Seega tuleb kindlaksmääratud hinnaga või sekkumiskokkuost peatada kuni 31. augustini 2009, tuleb määrata kindlaks ühtne protsendimäär liikmesriikide pädevatelt asutustelt 4. märtsil 2009 saadud koguste kohta ja liikmesriikide pädevatelt asutustelt 5. märtsil 2009 või pärast seda saadud pakkumised tagasi lükata.
(2)
Vastavalt määruse (EÜ) nr 105/2008 artikli 3 lõikele 5 tuleb sekkumiseks pakutud või pakkida ja tarnida vähemalt 25 kilogrammise netomassiga plokkidena. Seepärast tuleks võikogus, mida on korrutatud ühtse protsendimääraga, ümardada lähima 25 kg kordseni.
(3)
Sekkumisametid peavad pärast ühtse protsendimäära avaldamist ja kindlaksmääratud hinnaga kokkuostu peatamist müüjaid võimalikult kiiresti sellest teavitama. Käesolev määrus peaks seepärast jõustuma selle Euroopa Liidu Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Kindlaksmääratud hinnaga või sekkumiskokkuost on peatatud kuni 31. augustini 2009.
Sekkumiseks pakutava või lõplik kogus, mis saadi erinevatelt müüjatelt liikmesriigi pädevate asutuste kaudu vastavalt määruse (EÜ) nr 105/2008 artikli 12 lõikele 1 4. märtsil 2009, võetakse vastu ja korrutatakse ühtse protsendimääraga 65,0821 % ning seejärel ümardatakse lähima 25 kg kordseni.
Liikmesriikide pädevatelt asutustelt 5. märtsil 2009 ja pärast seda, kuni 31. augustini 2009 saadud pakkumised lükatakse tagasi.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. märts 2009

Labels: 2
3
17
18